钦定古今图书集成/历象汇编/乾象典/第049卷 > 左右旗
## 钦定古今图书集成/历象汇编/乾象典/第049卷 > 左右旗

按《星经》阙。

按《史记天官书》：“东宫苍龙房心东北曲十二星曰旗。”

〈注〉《正义》曰：“两旗”者，左旗九星在河鼓左也，右旗九星，在河鼓右也，皆天之鼓旗，所以为旌表。

按：《汉书天文志》同。

按《晋书天文志》：“旗九星在牵牛北，即天鼓之旗，所以
为旌表也。左旗九星，在鼓左旁。”

按：《隋书天文志》同。

按《宋史天文志》：“左旗九星在河鼓左旁，右旗九星在
牵牛北，河鼓西南，天之鼓旗旌表也。主声音设险，知
敌谋。”

按《观象玩占》：“左旗九星，在河鼓之左，右旗九星，在河
鼓之右，河鼓之旗也，主设备，知敌谋。”